title: Komission täytäntöönpanoasetus (EU) N:o 371/2012, annettu 27 päivänä huhtikuuta 2012 , täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               28.4.2012

               FI

               Euroopan unionin virallinen lehti

               L 116/27

         KOMISSION TÄYTÄNTÖÖNPANOASETUS (EU) N:o 371/2012,
   annettu 27 päivänä huhtikuuta 2012,
   täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 353/2012 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksen (EY) N:o 951/2006 36 artiklan mukaisesti.

               (3)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/2012 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 110, 24.4.2012, s. 33.

      LIITE

         Valkoisen sokerin, raakasokerin ja CN-koodin 1702 90 95 tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 28 päivästä huhtikuuta 2012

                  (euroa)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 12 10 (1)

                  37,46

                  0,00

                  1701 12 90 (1)

                  37,46

                  3,37

                  1701 13 10 (1)

                  37,46

                  0,05

                  1701 13 90 (1)

                  37,46

                  3,67

                  1701 14 10 (1)

                  37,46

                  0,05

                  1701 14 90 (1)

                  37,46

                  3,67

                  1701 91 00 (2)

                  43,62

                  4,38

                  1701 99 10 (2)

                  43,62

                  1,25

                  1701 99 90 (2)

                  43,62

                  1,25

                  1702 90 95 (3)

                  0,44

                  0,25

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 1186/2014, annettu 3 päivänä marraskuuta 2014 , vilja-alalla 4 päivästä marraskuuta 2014 alkaen kannettavien tuontitullien vahvistamisesta

text:
               4.11.2014

               FI

               Euroopan unionin virallinen lehti

               L 316/64

         KOMISSION TÄYTÄNTÖÖNPANOASETUS (EU) N:o 1186/2014,
   annettu 3 päivänä marraskuuta 2014,
   vilja-alalla 4 päivästä marraskuuta 2014 alkaen kannettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan,
   sekä katsoo seuraavaa:

               (1)

               Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 1 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 4 päivästä marraskuuta 2014 alkavalle ajanjaksolle, ja niitä olisi sovellettava kunnes uusi vahvistus tulee voimaan.

               (5)

               Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 4 päivästä marraskuuta 2014 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä marraskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

      LIITE I
      Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 4 päivästä marraskuuta 2014 alkaen sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/t)

                  1001 11 00

                  DURUMVEHNÄ, siemenvilja

                  0,00

                  1001 19 00

                  DURUMVEHNÄ, korkealaatuinen, muu kuin siemenvilja

                  0,00

                  keskilaatuinen, muu kuin siemenvilja

                  0,00

                  heikkolaatuinen, muu kuin siemenvilja

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00

                  RUIS, siemenvilja

                  4,49

                  1002 90 00

                  RUIS, muu kuin siemenvilja

                  4,49

                  1005 10 90

                  MAISSI, siemenvilja, muu kuin hybridi

                  4,49

                  1005 90 00

                  MAISSI, muu kuin siemenvilja (2)

                  4,49

                  1007 10 90

                  DURRA, muu kuin kylvämiseen tarkoitettu hybridi

                  4,49

                  1007 90 00

                  DURRA, muu kuin siemenvilja

                  4,49

         (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II
      Liitteessä I vahvistettujen tullien laskemista koskevat tekijät

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (euroa/t)

                              Tavallinen vehnä (1)

                              Maissi

                              Pörssi

                              Minneapolis

                              Chicago

                              Noteeraus

                              179,86

                              112,48

                              Palkkio Meksikonlahdella

                              —

                              25,89

                              Palkkio Suurilla järvillä

                              68,56

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              14,17 euroa/t

                              Rahtikustannukset: Suuret järvet–Rotterdam:

                              47,21 euroa/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) N:o 1110/2011, annettu 3 päivänä marraskuuta 2011 , Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymisestä munivien kanojen, pienten siipikarjalajien ja lihasikojen rehun lisäaineena (hyväksynnän haltija Roal Oy) ETA:n kannalta merkityksellinen teksti

text:
               4.11.2011

               FI

               Euroopan unionin virallinen lehti

               L 287/27

         KOMISSION TÄYTÄNTÖÖNPANOASETUS (EU) N:o 1110/2011,
   annettu 3 päivänä marraskuuta 2011,

      Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymisestä munivien kanojen, pienten siipikarjalajien ja lihasikojen rehun lisäaineena (hyväksynnän haltija Roal Oy)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on tehty hakemus Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymistä varten. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymistä munivien kanojen, pienten siipikarjalajien ja lihasikojen rehun lisäaineeksi, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

               Kyseisen valmisteen käyttö broilerien, kananuorikoiden, lihakalkkunoiden, siitoseläimiksi kasvatettavien kalkkunoiden ja vieroitettujen porsaiden ruokinnassa on hyväksytty komission asetuksella (EY) N:o 902/2009 (2) kymmeneksi vuodeksi.

               (5)

                  Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen käytön hyväksymiseksi munivien kanojen, pienten siipikarjalajien ja lihasikojen ruokinnassa on toimitettu uusia tietoja. Euroopan elintarviketurvallisuusviranomainen, jäljempänä ”elintarviketurvallisuusviranomainen” totesi 14 päivänä kesäkuuta 2011 antamassaan lausunnossa (3), että Trichoderma reesei (CBS 114044) -organismin tuottama endo-1,4-beetaksylanaasi ei vaikuta ehdotetuissa käyttöolosuhteissa haitallisesti eläinten terveyteen, ihmisten terveyteen eikä ympäristöön ja että valmisten käyttö voi parantaa kanojen munantuottoa sekä muiden pienten siipikarjalajien ja lihasikojen kasvua. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineen analyysimenetelmää koskevan raportin.

               (6)

                  Trichoderma reesei (CBS 114044) -organismin tuottaman endo-1,4-beetaksylanaasin arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Näin ollen kyseisen valmisteen käyttö tämän asetuksen liitteessä kuvatulla tavalla olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva, liitteessä mainittu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EUVL L 256, 29.9.2009, s. 23.

      (3)  EFSA Journal 2011; 9(6):2277.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut säännökset

                  Hyväksynnän voimassa-olo päättyy

                  Aktiivisuusyksikköä / kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                  4a8

                  Roal Oy

                  Endo-1,4-beeta-ksylanaasi EC 3.2.1.8

                                 Lisäaineen koostumus

                                 Trichoderma reesei (CBS 114044) - organismin tuottamaa endo-1,4-beetaksylanaasia sisältävä valmiste, jonka vähimmäisaktiivisuus on:

                                          kiinteässä muodossa: 4 × 106 BXU (1)/g

                                          nesteenä: 4 × 105 BXU/g

                                 Tehoaineen kuvaus

                              Endo-1,4-beetaksylanaasi, jota tuottaa Trichoderma reesei (CBS 114044)

                                 Analyysimenetelmä:
                                  (2)

                              Lisäaineessa ja esiseoksessa: endo-1,4-beetaksylanaasin määritysmenetelmä, joka perustuu pelkistävän sokerin kolorimetriseen määritykseen dinitrosalisyylihapporeagenssilla (pH 5,3 ja lämpötila 50 °C).
                              Rehuissa: kolorimetrinen menetelmä, joka mittaa vesiliukoista väriainetta, jota entsyymi vapauttaa atsuriiniin ristisidotusta vehnän arabinoksylaanisubstraatista.

                  Pienet siipikarjalajit, lukuun ottamatta niiden munivia lintuja

                  —

                  8 000 BXU

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.

                              2.

                              Turvallisuussyistä käsittelyn aikana on käytettävä hengityssuojaa sekä suojalaseja ja -käsineitä.

                  24. marraskuuta 2021

                  Munivat kanat ja pienten siipikarjalajien munivat linnut

                  24 000 BXU

                  Lihasiat

                  24 000 BXU

         (1)  1 BXU on entsyymimäärä, joka vapauttaa koivun ksylaanista 1 nanomoolia pelkistäviä sokereita (ksyloosina) sekunnissa (pH 5,3 ja lämpötila 50 °C).

         (2)  Analyysimenetelmiä koskevia yksityiskohtaisia tietoja on saatavissa seuraavasta unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) N:o 192/2012, annettu 7 päivänä maaliskuuta 2012 , täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               8.3.2012

               FI

               Euroopan unionin virallinen lehti

               L 69/13

         KOMISSION TÄYTÄNTÖÖNPANOASETUS (EU) N:o 192/2012,
   annettu 7 päivänä maaliskuuta 2012,
   täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 179/2012 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksen (EY) N:o 951/2006 36 artiklan mukaisesti.

               (3)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/2012 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 61, 2.3.2012, s. 16.

      LIITE

         Valkoisen sokerin, raakasokerin ja CN-koodin 1702 90 95 tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 8 päivästä maaliskuuta 2012

                  (euroa)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 12 10 (1)

                  42,21

                  0,00

                  1701 12 90 (1)

                  42,21

                  1,94

                  1701 13 10 (1)

                  42,21

                  0,00

                  1701 13 90 (1)

                  42,21

                  2,24

                  1701 14 10 (1)

                  42,21

                  0,00

                  1701 14 90 (1)

                  42,21

                  2,24

                  1701 91 00 (2)

                  48,54

                  2,91

                  1701 99 10 (2)

                  48,54

                  0,00

                  1701 99 90 (2)

                  48,54

                  0,00

                  1702 90 95 (3)

                  0,49

                  0,22

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 814/2011, annettu 12 päivänä elokuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               13.8.2011

               FI

               Euroopan unionin virallinen lehti

               L 208/80

         KOMISSION TÄYTÄNTÖÖNPANOASETUS (EU) N:o 814/2011,
   annettu 12 päivänä elokuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 13 päivänä elokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä elokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  124,7

                  ZZ

                  124,7

                  0805 50 10

                  AR

                  70,4

                  CL

                  75,4

                  TR

                  61,0

                  UY

                  75,2

                  ZA

                  73,2

                  ZZ

                  71,0

                  0806 10 10

                  EG

                  131,6

                  TR

                  178,9

                  ZZ

                  155,3

                  0808 10 80

                  AR

                  166,0

                  BR

                  77,0

                  CA

                  98,2

                  CL

                  101,2

                  CN

                  74,2

                  NZ

                  103,7

                  US

                  128,9

                  ZA

                  91,5

                  ZZ

                  105,1

                  0808 20 50

                  AR

                  165,3

                  CL

                  75,1

                  CN

                  49,3

                  NZ

                  115,4

                  ZA

                  133,9

                  ZZ

                  107,8

                  0809 30

                  TR

                  125,1

                  ZZ

                  125,1

                  0809 40 05

                  BA

                  49,7

                  ZZ

                  49,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 776/2014, annettu 16 päivänä heinäkuuta 2014 , kiintiön ulkopuolisen sokerin ja isoglukoosin viennin määrällisen rajoituksen vahvistamisesta markkinointivuoden 2014/2015 loppuun asti

text:
                  17.7.2014

                  FI

                  Euroopan unionin virallinen lehti

                  L 210/11

         KOMISSION TÄYTÄNTÖÖNPANOASETUS (EU) N:o 776/2014,
         annettu 16 päivänä heinäkuuta 2014,
         kiintiön ulkopuolisen sokerin ja isoglukoosin viennin määrällisen rajoituksen vahvistamisesta markkinointivuoden 2014/2015 loppuun asti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 (1) kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 ja erityisesti sen 139 artiklan 2 kohdan ja 144 artiklan ensimmäisen kohdan g alakohdan,
         sekä katsoo seuraavaa:

                     (1)

                     Asetuksen (EU) N:o 1308/2013 139 artiklan 1 kohdan ensimmäisen alakohdan d alakohdan mukaisesti mainitun asetuksen 136 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan komission vahvistaman määrällisen rajoituksen puitteissa.

                     (2)

                     Kiintiön ulkopuolista vientiä koskevat yksityiskohtaiset täytäntöönpanosäännöt vahvistetaan erityisesti vientitodistusten myöntämisen osalta komission asetuksessa (EY) N:o 951/2006 (2). Vientimahdollisuuksia silmällä pitäen määrällinen rajoitus olisi kuitenkin vahvistettava markkinointivuotta kohti.

                     (3)

                     Eräille unionin sokerin ja isoglukoosin tuottajille vienti unionista on merkittävä osa niiden taloudellista toimintaa, ja niillä on perinteiset markkinat unionin ulkopuolella. Sokerin ja isoglukoosin vienti näille markkinoille voisi olla taloudellisesti kannattavaa myös ilman vientitukien myöntämistä. Tätä varten on tarpeen vahvistaa kiintiön ulkopuolisen sokerin ja isoglukoosin viennin määrällinen rajoitus siten, että asianomaiset EU:n tuottajat voivat jatkaa toimituksia perinteisille markkinoilleen.

                     (4)

                     Markkinointivuoden 2014/2015 osalta arvioidaan, että kiintiön ulkopuolisen sokerin määrällisen rajoituksen vahvistaminen alun perin 650 000 tonniin valkoisen sokerin ekvivalenttina ilmaistuna ja kiintiön ulkopuolisen isoglukoosin määrällisen rajoituksen vahvistaminen 70 000 tonniin kuiva-aineena vastaisi markkinoiden kysyntää.

                     (5)

                     Sokerin vienti unionista tiettyihin lähellä sijaitseviin määräpaikkoihin ja kolmansiin maihin, jotka myöntävät unionin tuotteiden tuonnille etuuskohtelun, on nykyään erityisen edullisessa kilpailuasemassa. Koska sääntöjenvastaisuuksien torjumiseksi annettavaa keskinäistä avunantoa koskevat asianmukaiset välineet puuttuvat ja koska petosten riski on minimoitava ja kiintiön ulkopuolisen sokerin jälleentuonnista unioniin mahdollisesti aiheutuvia väärinkäytöksiä vältettävä, eräät lähellä sijaitsevat määräpaikat olisi jätettävä hyväksyttyjen määräpaikkojen ulkopuolelle.

                     (6)

                     Koska petosten riskin arvioidaan isoglukoosin osalta olevan alhaisempi tuotteen luonteen vuoksi, hyväksyttyjä määräpaikkoja ei ole tarpeen rajoittaa kiintiön ulkopuolisessa isoglukoosin viennissä.

                     (7)

                     Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kiintiön ulkopuolisen sokeriviennin määrällisen rajoituksen vahvistaminen

               1.   CN-koodin 1701 99 valkoisen sokerin ilman vientitukea kiintiön ulkopuolella tapahtuvan viennin osalta asetuksen (EU) N:o 1308/2013 139 artiklan 1 kohdan ensimmäisen alakohdan d alakohdassa tarkoitettu määrällinen rajoitus on 650 000 tonnia markkinointivuonna 2014/2015.

               2.   Vienti 1 kohdassa vahvistetun määrällisen rajoituksen puitteissa sallitaan kaikkiin määräpaikkoihin lukuun ottamatta

                           a)

                           seuraavia kolmansia maita: Albania, Andorra, Bosnia ja Hertsegovina, entinen Jugoslavian tasavalta Makedonia, Kosovo (3), Liechtenstein, Montenegro, Pyhä istuin (Vatikaanivaltio), San Marino ja Serbia;

                           b)

                           seuraavia unionin tullialueen ulkopuolisia jäsenvaltioiden alueita: Färsaaret, Grönlanti, Helgoland, Ceuta, Melilla, Livignon ja Campionen kunnat Italiassa sekä ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan;

                           c)

                           seuraavia unionin tullialueen ulkopuolisia Euroopan alueita, joiden ulkosuhteista vastaa jokin jäsenvaltio: Gibraltar.

            2 artikla
            Kiintiön ulkopuolisen isoglukoosiviennin määrällisen rajoituksen vahvistaminen

               1.   CN-koodien 1702 40 10, 1702 60 10 ja 1702 90 30 isoglukoosin ilman vientitukea kiintiön ulkopuolella tapahtuvan viennin osalta asetuksen (EU) N:o 1308/2013 139 artiklan 1 kohdan ensimmäisen alakohdan d alakohdassa tarkoitettu määrällinen rajoitus on kuiva-aineena ilmaistuna 70 000 tonnia markkinointivuonna 2014/2015.

               2.   Edellä 1 kohdassa tarkoitettujen tuotteiden vienti on sallittua ainoastaan, jos ne täyttävät asetuksen (EY) N:o 951/2006 4 artiklassa säädetyt edellytykset.

            3 artikla
            Voimaantulo ja soveltaminen
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Sitä sovelletaan 1 päivästä lokakuuta 2014.
            Sen voimassaolo päättyy 30 päivänä syyskuuta 2015.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä heinäkuuta 2014.

                  Komission puolesta

                  Puheenjohtaja

               José Manuel BARROSO

            (1)  EUVL L 347, 20.12.2013, s. 671.

            (2)  Komission asetus (EY) N:o 951/2006, annettu 30 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta (EUVL L 178, 1.7.2006, s. 24).

            (3)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.


title: Komission täytäntöönpanoasetus (EU) 2015/2018, annettu 11 päivänä marraskuuta 2015, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta kahden vientiä harjoittavan tuottajan osalta

text:
               12.11.2015

               FI

               Euroopan unionin virallinen lehti

               L 295/23

         KOMISSION TÄYTÄNTÖÖNPANOASETUS (EU) 2015/2018,
   annettu 11 päivänä marraskuuta 2015,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta kahden vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 13 artiklan,
   ilmoittaa asiasta jäsenvaltioille
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET

               (1)

               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.

               (2)

               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Kyseisen hintasitoumuksen ehtojen pohjalta on selvää, että kyse on kutakin vientiä harjoittavaa tuottajaa koskevien yksittäisten hintasitoumusten joukosta, jota CCCME käytännön syistä koordinoi.

               (3)

               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen väliaikaisen polkumyyntitullin osalta käyttöön ne tekniset muutokset, jotka ovat sitoumuksen hyväksymisen vuoksi välttämättömiä.

               (4)

               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana oleva tuote’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevan tuotteen tuonnissa unioniin.

               (5)

               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Tämän päätöksen liitteessä luetellaan ne vientiä harjoittavat tuottajat, joiden sitoumukset on hyväksytty, mukaan luettuina seuraavat:

                           a)

                           Chint Solar (Zhejiang) Co. Ltd ja siihen etuyhteydessä olevat yritykset Euroopan unionissa; ne kuuluvat yhdessä Taric-lisäkoodin B810 piiriin, jäljempänä ’Chint Solar’; sekä

                           b)

                           Hangzhou Zhejiang University Sunny Energy Science and Technology Co. Ltd ja Zhejiang Jinbest Energy Science and Technology Co. Ltd; ne kuuluvat yhdessä Taric-lisäkoodin B825 piiriin, jäljempänä ’Sunny Energy’.

               (6)

               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien ryhmän yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvaa, tarkasteltavana olevaa tuotetta koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodeihin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluva tuote’. Edellä johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.

               (7)

               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10).

               (8)

               Lisäksi komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2015/1403 (11).

         B.   SITOUMUKSEN EHDOT, JOITA ON RIKOTTU

               (9)

               Kukin yritys, jonka sitoumus hyväksyttiin, sitoutui myymään ainoastaan kyseisen yrityksen valmistamaa sitoumuksen piiriin kuuluvaa tuotetta. Toisen yrityksen valmistamien tuotteiden myynti ei ole sallittua.

               (10)

               Vientiä harjoittavat tuottajat suostuivat muun muassa siihen, että ne eivät myy sitoumuksen piiriin kuuluvaa tuotetta ensimmäiselle riippumattomalle asiakkaalle unionissa alle tietyn vähimmäistuontihinnan sen vuositason rajoissa, joka on sitoumuksessa vahvistettu unioniin suuntautuvalle tuonnille.

               (11)

               Sitoumukseen sisältyy myös ei-tyhjentävä luettelo siitä, mitä pidetään sitoumuksen rikkomisena. Tämä luettelo sisältää muun muassa hyvitysjärjestelyjen tekemisen asiakkaiden kanssa ja harhaanjohtavien ilmoitusten antamisen tarkasteltavana olevan tuotteen alkuperästä tai viejää koskevista tiedoista. Rikkomisena pidetään myös osallistumista kauppajärjestelmään, joka johtaa sitoumuksen ehtojen kiertämisen vaaraan. Luetteloon sisältyy rikkomisena myös sellaisen sitoumuksessa määritellyn kauppalaskun antaminen, jonka perustana oleva rahoitusliiketoimi ei vastaa sen nimellisarvoa.

               (12)

               Vientiä harjoittavat tuottajat sitoutuivat myös olemaan myymättä tuottamiaan tai kaupan pitämiään muita kuin sitoumuksen piiriin kuuluvia tuotteita sellaisia määriä, jotka ylittävät tietyn pienen prosenttiosuuden sitoumuksen piiriin kuuluvan tuotteen kokonaismyynnin arvosta, samoille asiakkaille, joille ne myyvät sitoumuksen piiriin kuuluvaa tuotetta, jäljempänä ’rinnakkaismyynnin raja’.

               (13)

               Sitoumuksen mukaisesti vientiä harjoittavien tuottajien on myös toimitettava komissiolle neljännesvuosittain ja tietyissä määräajoissa yksityiskohtaisia tietoja kaikesta vientimyynnistään unioniin ja jälleenmyynnistään unionissa, jäljempänä ’neljännesvuosiraportit’. Tämä tarkoittaa sitä, että kyseisissä neljännesvuosiraporteissa annettujen tietojen on oltava kattavia ja paikkansapitäviä ja että ilmoitetuissa liiketoimissa on noudatettava täysin sitoumuksen ehtoja. Lisäksi on ilmoitettava muiden tuotteiden kuin sitoumuksen piiriin kuuluvan tuotteen myynti samoille asiakkaille.

               (14)

               Sitoumuksen noudattamisen varmistamiseksi vientiä harjoittavat tuottajat ovat myös sitoutuneet sallimaan tarkastuskäynnit toimitiloihinsa neljännesvuosiraporteissa komissiolle ilmoitettujen tietojen täsmällisyyden ja kattavuuden tarkistamiseksi ja toimittamaan komissiolle kaikki tämän tarvitsemat tiedot.

         C.   SITOUMUKSEN EHDOT, JOIDEN MUKAISESTI KOMISSIO VOI PERUUTTAA SITOUMUKSEN SILLOIN, KUN SITOUMUSTA EI OLE RIKOTTU

               (15)

               Sitoumuksessa määrätään, että komissio voi peruuttaa sitoumuksen hyväksynnän milloin tahansa sen soveltamiskautena, jos sen valvonta ja täytäntöönpano osoittautuvat mahdottomiksi.

         D.   VIENTIÄ HARJOITTAVIEN TUOTTAJIEN VALVONTA

               (16)

               Komissio tarkasti sitoumuksen noudattamista valvoessaan ne edellä johdanto-osan 5 kappaleessa tarkoitettujen kahden vientiä harjoittavan tuottajan toimittamat tiedot, joilla oli merkitystä sitoumuksen kannalta. Komissio teki myös tarkastuskäyntejä kyseisten vientiä harjoittavien tuottajien toimitiloihin. Jäljempänä johdanto-osan 17–27 kappaleessa käsitellään Chint Solarin ja Sunny Energyn osalta havaittuja ongelmia, joiden pohjalta komissio joutuu peruuttamaan sitoumuksen hyväksynnän kyseisten kahden vientiä harjoittavan tuottajan osalta.

         E.   PERUSTELUT SITOUMUKSEN HYVÄKSYNNÄN PERUUTTAMISELLE

   i)   Chint Solar

               (17)

               Johdanto-osan 5 kappaleen a alakohdassa tarkoitetut Chint Solariin etuyhteydessä olevat yritykset unionissa myivät sitoumuksen piiriin kuuluvaa tuotetta riippumattomille asiakkaille unionissa vuosina 2013 ja 2014. Tästä myynnistä ei ilmoitettu komissiolle sitoumuksessa asetetussa määräajassa. Puutteellinen raportti esitettiin vasta tarkastuskäynnin alussa. Näin ollen komissio päätteli, että Chint Solar rikkoi raportointivelvoitteitaan.

               (18)

               Chint Solar myi unioniin myös moduuleita, jotka oli valmistanut siihen etuyhteydessä oleva yritys, joka ei ole sitoumuksen osapuoli. Komissio tarkasteli tätä käytäntöä ja päätteli, että Chint Solar on rikkonut velvoitetta, jonka mukaan se saa myydä ainoastaan sellaisen yrityksen valmistamia moduuleita, joka on sitoumuksen osapuoli.

               (19)

               Lisäksi eräs etuyhteydessä oleva moduulien tuottaja unionissa myi näitä tuotteita muun muassa joko yhdelle Chint Solarin asiakkaalle tai Chint Solarin asiakkaaseen etuyhteydessä oleville asiakkaille. Huomattava osa tästä myynnistä tapahtui vähimmäistuontihinnan alittavilla hinnoilla. Komissio tarkasteli tätä liiketoimintamallia. Komissio katsoi, että myymistä vähimmäistuontihinnan alittavilla hinnoilla Chint Solarin asiakkaalle tai Chint Solarin asiakkaaseen etuyhteydessä olevalle asiakkaalle pidetään hyvitysjärjestelynä ja että Chint Solar on rikkonut sitoumuksen mukaista velvoitettaan olla ryhtymättä hyvitysjärjestelyyn.

               (20)

               Lisäksi Chint Solar tuottaa moduuleita osittain alkuperäisen laitevalmistajan (OEM) sopimuksilla. Sen yhden OEM-asiakkaiden ryhmän osalta sopimusjärjestelyssä mahdollistetaan myynti tälle asiakasryhmälle unioniin ja unionin ulkopuolisiin kohteisiin. Chint Solar ei toimittanut komissiolle kaikkia sitoumuksen valvonnassa tarvittavia tietoja. Sen erään toisen OEM-asiakkaiden ryhmän osalta tarkastuksessa todettiin, että ainakin yhdessä tapauksessa moduuleita toimitettiin tämän ryhmän jäsenille sekä unioniin että unionin ulkopuolelle.

               (21)

               Tämä liiketoimintamalli johtaa sitoumuksen ehtojen kiertämisen vaaraan vähimmäistuontihinnan ristiinkompensoinnin muodossa. Tarkemmin sanottuna näin tapahtuisi, jos moduuleita myytäisiin OEM-asiakasryhmille sellaisen Chint Solariin etuyhteydessä olevan yrityksen kautta, joka ei ole sitoumuksen osapuoli.

               (22)

               Komissio päätteli, että todetun kaupan rakenteen vuoksi Chint Solarin sitoumuksen valvonta on mahdotonta.

         ii)   Sunny Energy

               (23)

               Sunny Energy esitti useita kauppalaskuja aurinkosähkömoduuleista, joiden nimellisarvo vastasi vähimmäistuontihintaa. Sunny Energyn Kiinan alv-viranomaisille toimittamien laskujen tutkimus kuitenkin osoitti, että näihin myyntitapahtumiin sisältyi myös tuotteita, jotka eivät kuulu sitoumuksen piiriin, kuten muuntajia ja kaapeleita, jotka määritellään sitoumuksessa ”muiksi tuotteiksi”, ja joista ei ilmoitettu komissiolle. Lisäksi näiden muiden tuotteiden myynti samoille asiakkaille ylitti sitoumuksessa sallitun rinnakkaismyynnin rajan. Näillä menettelyillä rikotaan raportointivelvoitteita ja muiden tuotteiden myyntiin samoille asiakkaille liittyvää rajoitusta.

               (24)

               Lisäksi tarkastuskäynnillä havaittiin, että aurinkosähkömoduulien myyntihinta laskuissa, jotka Sunny Energy toimitti Kiinan alv-viranomaisille, on alhaisempi kuin sitoumuslaskuissa oleva hinta. Komissio tarkasteli tätä käytäntöä ja päätteli, että Sunny Energy on rikkonut sitoumusta esittämällä kauppalaskuja, joiden perustana olevat rahoitusliiketoimet eivät vastaa niiden nimellisarvoa.

               (25)

               Sunny Energy on myös vienyt muita tuotteita huomattavan kauan unionissa sijaitsevaan tullivarastoon. Näiden tuotteiden tulliselvitys tapahtuu, kun asiakas tilaa kyseisiä tuotteita. Tämä myynti ei ole komission valvonnan piirissä.

               (26)

               Komissio analysoi tämän kaupan rakenteen vaikutuksia ja katsoi, että vähimmäistuontihinnan ristiinkompensoinnin vaara on suuri, jos sitoumuksen piiriin kuuluvia ja sen piiriin kuulumattomia tuotteita myydään tullivarastosta samoille asiakkaille. Komissio päätteli, että todetun kaupan rakenteen vuoksi Sunny Energyn sitoumuksen valvonta on mahdotonta.

               (27)

               Lisäksi paikan päällä tarkastetusta liiketoimien kirjanpidosta kävi ilmi, että yksi asiakas ei ollut maksanut koko kyseessä olevaan myyntitapahtumaan liittyvää määrää. Tarkempi analyysi osoitti, että tämä osittainen maksu johti siihen, että myyntihinta alitti vähimmäistuontihinnan. Vähimmäistuontihintaa alhaisempaan hintaan myyminen katsotaan sitoumuksen rikkomiseksi.

         iii)   Päätelmät

               (28)

               Chint Solarin ja Sunny Energyn osalta vahvistettujen sitoumuksen rikkomista ja sen valvonnan mahdottomuutta koskevien päätelmien vuoksi on perusteltua peruuttaa sitoumuksen hyväksyntä näiden kahden vientiä harjoittavan tuottajan osalta polkumyynnin vastaisen perusasetuksen 8 artiklan 7 ja 9 kohdan, tukien vastaisen perusasetuksen 13 artiklan 7 ja 9 kohdan sekä sitoumuksen ehtojen nojalla.

         F.   KOKO SITOUMUKSEN TOTEUTETTAVUUTTA KOSKEVA ARVIOINTI

               (29)

               Sitoumuksessa todetaan, että jos yksi vientiä harjoittava tuottaja rikkoo sitoumusta, tämä ei automaattisesti johda siihen, että sitoumuksen hyväksyntä peruutetaan kaikkien vientiä harjoittavien tuottajien osalta. Tällaisessa tapauksessa komissio arvioi kyseisen rikkomisen vaikutuksia sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.

               (30)

               Komissio on näin ollen arvioinut Chint Solarin ja Sunny Energyn rikkomusten vaikutusta sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.

               (31)

               Vastuu rikkomuksista on yksin kyseisillä vientiä harjoittavilla tuottajilla; valvonnassa ei ole havaittu, että suuri määrä vientiä harjoittavia tuottajia tai CCCME olisi rikkonut sitoumusta järjestelmällisesti.

               (32)

               Komissio katsoo tämän vuoksi, että rikkomukset eivät vaikuta sitoumuksen yleiseen toimivuuteen ja että sitoumuksen hyväksyntää ei ole syytä peruuttaa kaikkien vientiä harjoittavien tuottajien ja CCCME:n osalta.

         G.   KIRJALLISET HUOMAUTUKSET JA KUULEMISET

               (33)

               Asianomaisille osapuolille annettiin mahdollisuus tulla kuulluiksi ja esittää huomautuksia polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan nojalla. Sekä Chint Solar että Sunny Energy toimittivat huomautuksia ja niitä kuultiin. Myös eräs toinen asianomainen osapuoli esitti huomautuksia.

               (34)

               Kuulemisten yhteydessä niin Chint Solar kuin Sunny Energy vahvistivat sen, että joitakin rikkomisia oli tapahtunut, mutta sitoutuivat noudattamaan sitoumusta vastaisuudessa ja korostivat rikkomisten vähäisyyttä.

         i)   Chint Solar

      Etuyhteydessä olevan yrityksen, joka ei ole sitoumuksen osapuoli, valmistamien moduulien myynti unioniin

               (35)

               Chint Solar väitti, että edellä johdanto-osan 18 kappaleessa tarkoitetun etuyhteydessä olevan tuottajan alkuperäisen tutkimuksen aikana toimittamista vastauksista huolimatta komissio ei sisällyttänyt kyseistä tuottajaa otosta koskevaan ehdotukseen eikä yhteistyössä toimineiden tuottajien luetteloon ennen alkuperäisen tutkimuksen lopullista vahvistamista. Chint Solar ei näiden laiminlyöntien vuoksi mielestään voinut ymmärtää tuottajiensa erilaista asemaa.

               (36)

               Komissio hylkää tämän väitteen. Ensinnäkin otosta koskevassa ehdotuksessa viitattiin sekä yksittäisiin tuottajiin että yritysryhmiin. Ehdotuksen sanamuodosta ja siihen liitetystä yritysten luettelosta käy selvästi ilmi, että luettelossa mainittiin yksi yritys yritysryhmää kohti. Itse asiassa useimmilla otokseen ehdotetuilla yrityksillä oli useita etuyhteydessä olevia yrityksiä Kiinassa mutta ainoastaan yksi yritys yritysryhmää kohti mainittiin otosta koskevassa ehdotuksessa.

               (37)

               Toiseksi – toisin kuin otosta koskevassa ehdotuksessa – tarkasteltavana olevaa tuotetta koskevien väliaikaisten ja lopullisten polkumyynti- ja tasoitustullien käyttöönotosta annetuissa täytäntöönpanoasetuksissa tarkoitettu yhteistyössä toimineiden vientiä harjoittavien tuottajien luettelo sisältää kaikki yritysryhmään kuuluvat yritykset. Komission mielestä Chint Solarille annettiin riittävästi aikaa osoittaa mahdolliset yhteistyössä toimineiden vientiä harjoittavien tuottajien luettelossa esiintyneet epätarkkuudet alkuperäisten tutkimusten väli- ja loppuvaiheissa tapahtuneen päätelmien ilmoittamisen jälkeen. Chint Solarilta ei saatu huomautuksia.

      Unionissa toimivien etuyhteydessä olevien tuojien raportointivelvoitteet

               (38)

               Chint Solar väitti lisäksi, että se ei ollut tietoinen edellä johdanto-osan 5 kappaleen a alakohdassa tarkoitettujen sen unionissa toimivien etuyhteydessä olevien yritysten raportointivelvoitteista, koska Chint Solarille ei ilmoitettu näiden etuyhteydessä olevien yritysten tarjoaman sitoumuksen hyväksymisestä. Lisäksi Chint Solar väitti, että näille unionissa toimiville etuyhteydessä oleville yrityksille ei annettu itsenäistä pääsyä raportointijärjestelmään, minkä vuoksi niiden oli mahdotonta esittää neljännesvuosiraporttejaan.

               (39)

               Komissio hylkää nämä väitteet, koska Chint Solarin velvollisuutena oli ilmoittaa jälleenmyynnistä riippumattomille asiakkaille unionissa, eikä se hoitanut velvoitettaan. Tämä tapahtuu seuraavista syistä:

                           a)

                           Sitoumustarjous, joka käsitti yhden edellä johdanto-osan 5 kappaleen a alakohdassa tarkoitetun unionissa toimivan etuyhteydessä olevan yrityksen, hyväksyttiin jo väliaikaisen polkumyyntitullin yhteydessä (12). Sitoumustekstissä todetaan selvästi, että jälleenmyynnistä riippumattomille asiakkaille unionissa on ilmoitettava.

                           b)

                           Sitoumustarjous, joka käsitti toisen edellä johdanto-osan 5 kappaleen a alakohdassa tarkoitetun unionissa toimivan etuyhteydessä olevan yrityksen, hyväksyttiin lopullisten toimenpiteiden soveltamiskaudeksi (13). Tälle etuyhteydessä olevalle yritykselle ei kuitenkaan myyty sitoumuksen hyväksymisen jälkeen. Tämän vuoksi Chint Solarin väitteillä ei ole merkitystä tämän yrityksen osalta.

                           c)

                           CCCME koordinoi sitoumuksen piiriin kuuluvien yritysten kaikkien neljännesvuosiraporttien toimittamista, mukaan luettuina jälleenmyyntitapahtumia koskevat neljännesvuosiraportit. Chint Solar olisi voinut saada lisätietoja niiden raportointivelvoitteista sitoumuksen nojalla.

                           d)

                           Chint Solar toimitti puutteellisen neljännesvuosiraportin tarkastuskäynnin alussa. Tämä osoittaa Chint Solarin olleen tietoinen unionissa toimivien etuyhteydessä olevien yritystensä raportointivelvoitteista.

      Merkittävän rikkomisen puuttuminen

               (40)

               Chint Solar väitti lisäksi, ettei merkittävää rikkomista tapahtunut, koska ilmoittamatta jääneet liiketoimet olivat vähäisiä verrattuna myyntitapahtumien kokonaismäärään.

               (41)

               Komissio ei voi hyväksyä tätä väitettä. Chint Solar ei ole toimittanut yhtään neljännesvuosiraporttia johdanto-osan 5 kappaleen a alakohdassa tarkoitetun etuyhteydessä olevan yrityksensä jälleenmyynnistä sitoumuksen voimaantulon jälkeen. Tämä ei riipu ilmoittamatta jääneiden liiketoimien lukumäärästä. Tämän vuoksi komissio pitäytyy päätelmässään, jonka mukaan Chint Solar rikkoi sitoumuksen mukaista raportointivelvoitettaan.

      Unionissa toimivan etuyhteydessä olevan tuottajan harjoittama myynti

               (42)

               Chint Solar kiisti seuraavista syistä myös sen, että se olisi rikkonut sitoumuksen mukaista velvoitettaan olla ryhtymättä hyvitysjärjestelyyn:

                           a)

                           Chint Solar ilmoitti komissiolle edellä johdanto-osan 19 kappaleessa tarkoitetun unionissa toimivan moduulien tuottajan hankinnasta, eikä komissio reagoinut.

                           b)

                           Komissio esitti sitoumuksen monimutkaisuuden vuoksi eri aikoina erilaisia vastauksia samaan asiaan. Tämän vuoksi on kohtuullista, ettei Chint Solar ottanut huomioon hyvitysjärjestelyjen vaaraa ennen kuin komissio paljasti sitoumuksen peruuttamista koskevan aikeensa.

                           c)

                           Unionissa toimivan etuyhteydessä olevan tuottajan myynnin ei pitäisi kuulua sitoumuksen piiriin, koska se kattaa ainoastaan Kiinasta peräisin olevat tai lähetetyt moduulit ja kennot.

                           d)

                           Chint Solar ei tavoitellut ristiinkompensointia myymällä samalle Chint Solarin asiakkaalle sekä Kiinasta että etuyhteydessä olevalta tuottajalta unionissa. Tuote-eritelmien erot ja kyseisen Chint Solarin asiakkaan kaupankäyntitavat oikeuttavat tämän rinnakkaismyynnin. Chint Solar väitti lisäksi, että unionissa toimivan etuyhteydessä olevan tuottajan myyntihinta oli markkinahinnan mukainen. Lisäksi Chint Solar sitoutui lopettamaan tarkasteltavana olevan tuotteen myynnin kyseiselle Chint Solarin asiakkaalle Kiinasta, toimittamaan neljännesvuosiraportit myynnistään etuyhteydessä olevalle tuottajalleen unionissa ja sallimaan näiden raporttien oikeellisuuden tarkastamisen.

               (43)

               Komissio ei voi hyväksyä näitä väitteitä. Komissio ei ensinnäkään kritisoinut Chint Solaria hankinnan ilmoittamatta jättämisestä vaan edellä johdanto-osan 19 kappaleessa kuvatusta rinnakkaismyynnistä.

               (44)

               Toiseksi, Chint Solar siteeraa komission yksiköiden vastauksia, joiden ei missään tapauksessa katsota olevan sitovia, asiayhteydestä irrallaan. Kyseisillä vastauksilla ei ole merkitystä sen velvoitteen kannalta, jolla kielletään hyvitysjärjestelyyn ryhtyminen.

               (45)

               Kolmanneksi, on selvää, ettei unionin tuottajan myynti voi kuulua sitoumuksen piiriin. Komission toteama hyvitysjärjestely kuitenkin toteutui, koska tämä unionissa toimiva etuyhteydessä oleva tuottaja harjoitti rinnakkaismyyntiä eräälle Chint Solarin asiakkaalle tai Chint Solarin asiakkaaseen etuyhteydessä oleville asiakkaille. Tuote-eritelmien eroilla ei ole merkitystä ristiinkompensoinnin näkökulmasta. Ei myöskään ole merkitystä, tapahtuiko myynti markkinahinnoilla, sillä nämä hinnat alittivat vähimmäistuontihinnan.

               (46)

               Komissio analysoi myös Chint Solarin lisähuomautukset ja totesi, että niissä käsiteltiin hyvitysjärjestelyjen vaaraa ainoastaan yhden tietyn asiakkaan yhteydessä. Lisäksi järjestelyistä aiheutuu lisärasitetta sitoumuksen valvonnan kannalta eli ylimääräisten neljännesvuosiraporttien lisätarkastuksia.
               Näin ollen komissio pitäytyy arvioinnissaan, jonka mukaan Chint Solar rikkoi sitoumuksen mukaista velvoitettaan olla ryhtymättä hyvitysjärjestelyyn.

      OEM-myynti

               (47)

               Chint Solar ilmoitti myös, ettei se myynyt moduuleita edellä johdanto-osan 20 kappaleessa tarkoitetun OEM-asiakkaan unionin ulkopuolisiin kohteisiin. Chint Solar toisti lisäksi toimittaneensa komissiolle kaikki tiedot kyseisestä OEM:n sopimusjärjestelystä.

               (48)

               Chint Solar selvensi lisäksi, että se kerran vahingossa toimitti erityisolosuhteissa johdanto-osan 20 kappaleessa tarkoitetun toisen OEM-yritysryhmän unionissa ja unionin ulkopuolella sijaitseville jäsenille. Chint Solar tarjosi lisäksi sitoumuksia siitä, ettei vastaavia vahinkoja pääsisi tapahtumaan vastaisuudessa.

               (49)

               Komissio hylkää nämä väitteet. Ensinnäkin komissio katsoo, että tällainen liiketoimintamalli johtaa sitoumuksen ehtojen kiertämisen vaaraan vähimmäistuontihinnan ristiinkompensoinnin muodossa. Se seikka, että myyntiä ei tapahtunut, ei lievennä ristiinkompensoinnin todettua vaaraa. Chint Solar ei myöskään esittänyt tietoja siitä, miten se aikoo varmistaa, ettei tällaisia vahinkoja pääse tapahtumaan vastaisuudessa.

      Syrjimätön kohtelu ja muutokset unionin aurinkosähkömarkkinoilla

               (50)

               Chint Solar esitti lisäksi, että sille olisi ajallaan annettava ohjeet ja yhtäläinen mahdollisuus tehdä korjaustoimia sitoumuksen täytäntöönpanokaudella. Yrityksen mukaan komissio on muiden sitoumuksen piiriin kuuluvien yritysten osalta todennut ilmoittamisvelvollisuuden laiminlyöntiä ja muita rikkomisia ilman, että sitoumus olisi peruutettu niiden osalta.

               (51)

               Komissio hylkää tämän väitteen, koska minkään muun yrityksen ei ole todettu rikkoneen sitoumusta samoista syistä kuin Chint Solarin.

               (52)

               Komissio näin ollen hylkää nämä Chint Solarin väittämät perusteettomina.

               (53)

               Chint Solar esitti myös, että komission olisi arvioitava muutokset unionin aurinkosähkömarkkinoilla – erityisesti polkumyynnin vastaisten ja tasoitustullitoimenpiteiden väitetty kielteinen vaikutus unionin aurinkosähkömarkkinoihin – päättäessään sitoumuksen peruuttamisesta Chint Solarin osalta.

               (54)

               Komissio hylkää tämän väitteen, koska sillä ei ole merkitystä Chint Solarin sitoumuksen rikkomista arvioitaessa.

         ii)   Sunny Energy

      Ilmoittamatta jättäminen

               (55)

               Sunny Energy kiisti rikkoneensa raportointivelvoitettaan, sillä ainakin osa muiden tuotteiden myynnistä ilmoitettiin komissiolle yhdessä neljännesvuosiraportissa ja ainakin yksi muu raportti laadittiin mutta jätettiin toimittamatta komissiolle.

               (56)

               Komissio ei voi hyväksyä tätä väitettä. Sunny Energy tosin toimitti muita tuotteita koskevan neljännesvuosiraportin sitoumuksen voimaantuloa seuranneen ensimmäisen vuosineljänneksen aikana. Sunny Energy ei kuitenkaan toimittanut muita neljännesvuosiraportteja muista tuotteista eikä oikaissut ilmoittamatta jätettyjä liiketoimia myöhemmissä neljännesvuosiraporteissa.

      Myynnin raja

               (57)

               Sunny Energy väitti lisäksi, ettei sitoumusta useimmissa tapauksissa rikottu merkittävästi ja että muiden tuotteiden myynnin arvo ylitti rinnakkaismyynnin rajan vain vähäisessä määrin.

               (58)

               Komissio hylkää tämän väitteen. Rinnakkaismyynnin raja ylittyi, eikä ole väliä, vaikka se olisi ylittynyt vain vähän. Tämän vuoksi komissio pitäytyy päätelmässään, jonka mukaan Sunny Energy rikkoi sitoumuksen mukaista raportointivelvoitettaan.

      Kaksinkertaisen laskutuksen järjestelmä

               (59)

               Sunny Energyn mukaan sen asiakkaille toimitetun sitoumuslaskun summat pitävät paikkansa ja niitä käytetään liiketoimien kirjaamiseksi Sunny Energyn kirjanpitoon. Tietyn liiketoimen maksu perustuu myös sitoumuslaskuun. Yrityksen mukaan ainoastaan alv-laskun kokonaissummalla on merkitystä sitoumuksen ehtojen noudattamisen kannalta eikä sillä, miten tähän kokonaissummaan on päästy. Näin ollen perustana olevat rahoitusliiketoimet vastasivat niiden nimellisarvoa. Lisäksi sitoumuslaskujen ja alv-laskujen summien erot ovat marginaalisen pienet.

               (60)

               Komissio hylkää tämän väitteen. Ensinnäkin alv-lasku sisälsi tarkasteltavana olevan tuotteen hinnan ja niiden ilmoittamatta jääneiden muiden tuotteiden hinnan, joiden osalta myyntihinta poikkesi sitoumuslaskussa ilmoitetuista hinnoista. Sunny Energy ei myöskään esittänyt mitään vakuuttavia argumentteja eri rahoitus- ja hallinnollisten asiakirjojen välisestä erosta.

      Osittainen maksu

               (61)

               Sunny Energy väitti myös, että se oli ottanut yhteyttä edellä johdanto-osan 27 kappaleessa tarkoitettuun asiakkaaseen ja saanut täyden maksun kyseisestä laskusta.

               (62)

               Komissio toteaa nämä Sunny Energyn toteuttamat toimet, jotka kuitenkin tapahtuivat sen jälkeen, kun komissio oli todennut ongelman.

      Myynti unionissa sijaitsevasta varastosta

               (63)

               Sunny Energy väitti lisäksi, että se on valmis lopettamaan muiden tuotteiden myynnin edellä johdanto-osan 25 kappaleessa mainitusta unionissa sijaitsevasta tullivarastosta mahdollisen ristiinkompensoinnin vaaran välttämiseksi.

               (64)

               Komissio totesi, että vaikka tällä sitoumuksella puututtaisiin ristiinkompensoinnin vaaraan, tällaista sitoumusta ei olisi mahdollista valvoa. Näissä sitoumuksissa ei myöskään puututa siihen todettuun kaupan rakenteeseen, joka oli vallalla huomattavan kauan.

         iii)   Muun asianomaisen osapuolen huomautukset

               (65)

               Yksi asianomainen osapuoli väitti, että Chint Solar ja Sunny Energy olivat järjestelmällisesti myyneet tarkasteltavana olevaa tuotetta alle vähimmäistuontihinnan tai muuten kiertäneet sitä. Kyseinen asianomainen osapuoli vaati sitoumuksen peruuttamista näiden yritysten osalta.

               (66)

               Lisäksi asianomainen osapuoli esitti, että sitoumuksen piiristä poistettujen yritysten lukumäärä osoittaa todeksi markkinoiden kokemukset siitä, että sitoumusta on rikottu laajalti.

               (67)

               Komissio huomauttaa, että asianomainen osapuoli esitti perustelemattomia väittämiä huomautuksissaan. Komission harjoittamassa valvonnassa ei ole havaittu, että suuri määrä vientiä harjoittavia tuottajia tai CCCME olisi rikkonut sitoumusta järjestelmällisesti.

         iv)   Päätelmä

               (68)

               Komissio pitäytyy näin ollen päätelmissään siltä osin kuin on kyse sitoumuksen rikkomisesta Chint Solarin ja Sunny Energyn toimesta.

         H.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO

               (69)

               Edellä esitetyn perusteella komissio totesi, että polkumyynnin vastaisen perusasetuksen 8 artiklan 7 ja 9 kohdan ja tukien vastaisen perusasetuksen 13 artiklan 7 ja 9 kohdan mukaisesti ja myös sitoumuksen ehtojen mukaisesti sitoumuksen hyväksyntä peruutetaan Chint Solarin ja Sunny Energyn osalta.

               (70)

               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan Chint Solarin (Taric-lisäkoodi: B810) ja Sunny Energyn (Taric-lisäkoodi: B825) tuottaman tuotteen tuontiin tämän asetuksen voimaantulopäivästä.

               (71)

               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta komission täytäntöönpanopäätöksellä 2014/657/EU annettu sitoumuksen hyväksyntä ei muutu,

         ON HYVÄKSYNYT TÄMÄN ASETUKSEN:
   1 artikla
   Peruutetaan täytäntöönpanopäätöksellä 2013/707/EU hyväksytty sitoumus seuraavien yritysten osalta: i) Chint Solar (Zhejiang) Co. Ltd ja siihen Euroopan unionissa etuyhteydessä olevat yritykset, jotka kuuluvat yhdessä Taric-lisäkoodin B810 piiriin, ja ii) Hangzhou Zhejiang University Sunny Energy Science and Technology Co. Ltd ja Zhejiang Jinbest Energy Science and Technology Co. Ltd, jotka kuuluvat yhdessä Taric-lisäkoodin B825 piiriin.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EUVL L 188, 18.7.2009, s. 93.

      (3)  EUVL L 152, 5.6.2013, s. 5.

      (4)  EUVL L 209, 3.8.2013, s. 26.

      (5)  EUVL L 209, 3.8.2013, s. 1.

      (6)  EUVL L 325, 5.12.2013, s. 1.

      (7)  EUVL L 325, 5.12.2013, s. 66.

      (8)  EUVL L 325, 5.12.2013, s. 214.

      (9)  EUVL L 270, 11.9.2014, s. 6.

      (10)  EUVL L 139, 5.6.2015, s. 30.

      (11)  EUVL L 218, 19.8.2015, s. 1.

      (12)  Päätös 2013/423/EU.

      (13)  Täytäntöönpanopäätös 2013/707/EU.

      LIITE
      Luettelo yrityksistä:

                  Yrityksen nimi

                  Taric-lisäkoodi

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Komission täytäntöönpanoasetus (EU) N:o 737/2011, annettu 26 päivänä heinäkuuta 2011 , neuvoston asetuksen (EY) N:o 1217/2009 liitteen I muuttamisesta piirien luettelon osalta

text:
               27.7.2011

               FI

               Euroopan unionin virallinen lehti

               L 195/42

         KOMISSION TÄYTÄNTÖÖNPANOASETUS (EU) N:o 737/2011,
   annettu 26 päivänä heinäkuuta 2011,
   neuvoston asetuksen (EY) N:o 1217/2009 liitteen I muuttamisesta piirien luettelon osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon verkoston luomisesta Euroopan yhteisön maatilojen tuloja ja taloutta koskevien kirjanpitotietojen keruuta varten 30 päivänä marraskuuta 2009 annetun neuvoston asetuksen (EY) N:o 1217/2009 (1) ja erityisesti sen 3 artiklan,
   ottaa huomioon Ranska ja Unkarin esittämät pyynnöt,
   sekä katsoo seuraavaa:

               (1)

               Asetuksen (EY) N:o 1217/2009 liite I sisältää luettelon kyseisen asetuksen 2 artiklan d alakohdassa tarkoitetuista piireistä.

               (2)

               Ranska jaetaan kyseisen liitteen mukaan 22 piiriin. Ranska on asetuksen (EY) N:o 1217/2009 soveltamista varten pyytänyt Guadeloupen, Martiniquen ja La Réunionin lisäämistä piirien luetteloon.

               (3)

               Unkari jaetaan kyseisen liitteen mukaan seitsemään piiriin. Unkari on asetuksen (EY) N:o 1217/2009 soveltamista varten pyytänyt piirien lukumäärän vähentämistä yhdistämällä Közép-Dunántúl-, Nyugat-Dunántúl- ja Dél-Dunántúl-piirit yhdeksi Dunántúl-piiriksi ja yhdistämällä Közép-Magyarország-, Észak-Alföld- ja Dél-Alföld-piirit yhdeksi Alföld-piiriksi.

               (4)

               Sen vuoksi asetusta (EY) N:o 1217/2009 olisi muutettava.

               (5)

               Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1217/2009 liite I tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan tilivuodesta 2012 alkaen.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 328, 15.12.2009, s. 27.

      LIITE
      Muutetaan asetuksen (EY) N:o 1217/2009 liite I seuraavasti:

                  1)

                  Lisätään Ranskaa koskevaan osaan piirit seuraavasti:

                              ”23.

                              Guadeloupe

                              24.

                              Martinique

                              25.

                              La Réunion.”

                  2)

                  Korvataan Unkaria koskeva osa seuraavasti:
                  ”Unkari

                              1.

                              Észak-Magyarország

                              2.

                              Dunántúl

                              3.

                              Alföld.”